Tibetdagi zilzila (2025). 2025-yil 7-yanvar kuni mahalliy vaqt bilan soat 09:05 da (UTC+8) Xitoy janubi-gʻarbidagi Tibet avtonom rayonida joylashgan Tingri okrugida 7,1 magnitudali zilzila sodir boʻldi. Ushbu zilzila natijasida Tibetda kamida 126 kishi halok boʻldi va yana 188 kishi jarohatlandi. Zilzila. Zilzila epitsentri Shigadze shahridan 163 kilometr uzoqlikda sodir boʻlgan va uning chuqurligi 10 kilometrni tashkil qilgan. Shuningdek zilzila Nepal va Hindistonning ayrim hududlarida ham sezilgan.